CELEX: 32019D1752
Language: el
Date: 2019-02-25 00:00:00
Title: Εκτελεστική απόφαση (EE) 2019/1752 της Επιτροπής της 25ης Φεβρουαρίου 2019 για την κατάρτιση ερωτηματολογίων, καθώς και τη μορφή και τη συχνότητα των εκθέσεων που πρέπει να συντάσσονται από τα κράτη μέλη σύμφωνα με τον κανονισμό (ΕΕ) 2017/852 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό C(2019) 1423] (Κείμενο που παρουσιάζει ενδιαφέρον για τον ΕΟΧ)

23.10.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 269/5
               
            
         ΕΚΤΕΛΕΣΤΙΚΗ ΑΠΟΦΑΣΗ (EE) 2019/1752 ΤΗΣ ΕΠΙΤΡΟΠΗΣ
         της 25ης Φεβρουαρίου 2019
         για την κατάρτιση ερωτηματολογίων, καθώς και τη μορφή και τη συχνότητα των εκθέσεων που πρέπει να συντάσσονται από τα κράτη μέλη σύμφωνα με τον κανονισμό (ΕΕ) 2017/852 του Ευρωπαϊκού Κοινοβουλίου και του Συμβουλίου
         
            [κοινοποιηθείσα υπό τον αριθμό C(2019) 1423]
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2017/852 του Ευρωπαϊκού Κοινοβουλίου και του Συμβουλίου, της 17ης Μαΐου 2017, για τον υδράργυρο και για την κατάργηση του κανονισμού (ΕΚ) αριθ. 1102/2008 (1), και ιδίως το άρθρο 18 παράγραφος 2 δεύτερο εδάφιο,
         Εκτιμώντας τα ακόλουθα:
         
                     (1)
                  
                  
                     Το άρθρο 18 παράγραφος 1 του κανονισμού (ΕΕ) 2017/852 απαιτεί από τα κράτη μέλη να παρέχουν στην Επιτροπή και να δημοσιοποιούν στο διαδίκτυο, έως την 1η Ιανουαρίου 2020, και, στη συνέχεια, σε κατάλληλα διαστήματα, έκθεση με πληροφορίες σχετικά με την εφαρμογή του εν λόγω κανονισμού, καθώς και ορισμένα άλλα είδη πληροφοριών που απαριθμούνται στην εν λόγω διάταξη.
                  
               
                     (2)
                  
                  
                     Τα ερωτηματολόγια που πρέπει να χρησιμοποιούνται από τα κράτη μέλη για την υποβολή εκθέσεων σύμφωνα με το άρθρο 18 παράγραφος 1 του κανονισμού (ΕΕ) 2017/852 θα πρέπει να καταρτιστούν κατά τρόπο που να βοηθά την Επιτροπή να υποβάλλει έκθεση προς το Ευρωπαϊκό Κοινοβούλιο και το Συμβούλιο σχετικά με την εφαρμογή και την αναθεώρηση του εν λόγω κανονισμού, σύμφωνα με το άρθρο 19 παράγραφος 2. Θα πρέπει επίσης να παρέχουν στην Ένωση τη δυνατότητα να εκπληρώνει την υποχρέωσή της για υποβολή εκθέσεων σύμφωνα με το άρθρο 21 της σύμβασης της Μιναμάτα για τον υδράργυρο η οποία εγκρίθηκε στο Kumamoto της Ιαπωνίας στις 10 Οκτωβρίου 2013 (‘η σύμβαση’).
                  
               
                     (3)
                  
                  
                     Μολονότι τα ερωτηματολόγια υποβολής εκθέσεων βάσει του κανονισμού (ΕΕ) 2017/852 δεν πρέπει, σύμφωνα με το άρθρο 18 παράγραφος 2 δεύτερο εδάφιο του εν λόγω κανονισμού, να επικαλύπτουν τις υποχρεώσεις υποβολής εκθέσεων των μερών της σύμβασης, όπως ορίζεται στην απόφαση MC-1/8 που εγκρίθηκε από τη διάσκεψη των μερών της σύμβασης κατά την πρώτη συνεδρίασή της (2), είναι σκόπιμο να αφορούν ορισμένα στοιχεία της έκθεσης που καλύπτονται από την απόφαση MC-1/8 προκειμένου να προσδιορίζουν με περισσότερες λεπτομέρειες τις πληροφορίες που απαιτούνται, ώστε να καθίσταται δυνατή η αποτελεσματική αξιολόγηση της εφαρμογής του κανονισμού (ΕΕ) 2017/852.
                  
               
                     (4)
                  
                  
                     Οι πληροφορίες σχετικά με την εισαγωγή στην Ένωση υδραργύρου και μειγμάτων υδραργύρου με περιεκτικότητα σε υδράργυρο τουλάχιστον 95 % κατά βάρος θα πρέπει να υποβάλλονται ετησίως λόγω των δυνητικών σοβαρών επιπτώσεων στο περιβάλλον και τη δημόσια υγεία από την κακή διαχείριση του υδραργύρου. Ωστόσο, προκειμένου να μειωθεί η διοικητική επιβάρυνση, η υποχρέωση παροχής των εν λόγω πληροφοριών θα πρέπει να μην εφαρμόζεται όταν ένα κράτος μέλος παρέχει στην Επιτροπή αντίγραφο του/των εντύπου/-ων που χρησιμοποιείται/-ούνται για τη χορήγηση ή την απόρριψη γραπτής άδειας εισαγωγής σύμφωνα με το άρθρο 4 παράγραφος 1 δεύτερο εδάφιο του κανονισμού (ΕΕ) 2017/852.
                  
               
                     (5)
                  
                  
                     Όταν οι πληροφορίες που πρέπει να παρέχονται σχετίζονται με γεωγραφικά καθορισμένες οντότητες, όπως οι βιομηχανικές εγκαταστάσεις και τοποθεσίες, οι πληροφορίες θα πρέπει να παρέχονται σύμφωνα με την οδηγία 2007/2/ΕΚ του Ευρωπαϊκού Κοινοβουλίου και του Συμβουλίου (3).
                  
               
                     (6)
                  
                  
                     Τα ερωτηματολόγια θα πρέπει να αφορούν τις κύριες διατάξεις του κανονισμού (ΕΕ) 2017/852, μεταξύ άλλων όσον αφορά τη σταδιακή κατάργηση των διαδικασιών παραγωγής με χρήση υδραργύρου ή ενώσεων υδραργύρου, τις βιοτεχνικές και μικρής κλίμακας δραστηριότητες εξόρυξης και επεξεργασίας χρυσού και τα οδοντιατρικά αμαλγάματα και θα πρέπει επίσης να απαιτούν πληροφορίες σχετικά με σημαντικές δυσκολίες στην εφαρμογή των λοιπών διατάξεων του εν λόγω κανονισμού. Επιπλέον, τα κράτη μέλη θα πρέπει να απαιτούν την παροχή πληροφοριών σχετικά με βασικούς δείκτες επιδόσεων, συμπεριλαμβανομένων των δεδομένων για το εμπόριο υδραργύρου, και σχετικά με τις ποσότητες υδραργύρου που αποθηκεύονται ή υφίστανται τελική διάθεση.
                  
               
                     (7)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί δυνάμει του άρθρου 22 παράγραφος 1 του κανονισμού (ΕΕ) 2017/852,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1.   Για τους σκοπούς της υποβολής εκθέσεων στην Επιτροπή σχετικά με την εφαρμογή του άρθρου 4 του κανονισμού (ΕΕ) 2017/852 σύμφωνα με το άρθρο 18 παράγραφος 1 του εν λόγω κανονισμού, τα κράτη μέλη χρησιμοποιούν το ερωτηματολόγιο που παρατίθεται στο παράρτημα I της παρούσας απόφασης.
            
            
               2.   Οι πληροφορίες που αναφέρονται στο σημείο 1.1 του παραρτήματος I διατίθενται στην Επιτροπή έως τις 31 Ιανουαρίου κάθε έτους (N) και καλύπτουν το έτος αναφοράς Ν-1.
               Οι πληροφορίες που αναφέρονται στο σημείο 1.2 του παραρτήματος I διατίθενται στην Επιτροπή έως τις 30 Σεπτεμβρίου κάθε έτους (N) και καλύπτουν το έτος αναφοράς Ν-1.
            
            
               3.   Οι πληροφορίες που αναφέρονται στο σημείο 1.1 του παραρτήματος I δεν απαιτούνται, όταν ένα κράτος μέλος παρέχει στην Επιτροπή αντίγραφο του/των εντύπου/-ων που χρησιμοποιείται/-ούνται για τη χορήγηση ή την απόρριψη γραπτής άδειας εισαγωγής σύμφωνα με το άρθρο 4 παράγραφος 1 δεύτερο εδάφιο του κανονισμού (ΕΕ) 2017/852 κατά τη διάρκεια του έτους αναφοράς N-1. Τα κράτη μέλη καθιστούν διαθέσιμα τα αντίγραφα αυτά το αργότερο έως τις 31 Ιανουαρίου κάθε έτους (N) και καλύπτουν το έτος αναφοράς N-1 ή μπορούν να επιλέξουν να τα καταστήσουν διαθέσιμα ανά πάσα στιγμή κατά τη διάρκεια της περιόδου αναφοράς N-1.
            
         
         
            Άρθρο 2
            
               1.   Για τους σκοπούς της υποβολής εκθέσεων στην Επιτροπή, όπως απαιτείται από το άρθρο 18 παράγραφος 1 του κανονισμού (ΕΕ) 2017/852, με την εξαίρεση της υποβολής εκθέσεων σχετικά με την εφαρμογή του άρθρου 4 του εν λόγω κανονισμού, τα κράτη μέλη χρησιμοποιούν το ερωτηματολόγιο που παρατίθεται στο παράρτημα II της παρούσας απόφασης.
            
            
               2.   Οι πληροφορίες που αναφέρονται στο παράρτημα II υποβάλλονται στην Επιτροπή σύμφωνα με το ακόλουθο χρονοδιάγραμμα:
               
                           α)
                        
                        
                           η πρώτη έκθεση που καλύπτει τα έτη αναφοράς 2017 και 2018 κοινοποιείται έως την 1η Ιανουαρίου 2020 το αργότερο·
                        
                     
                           β)
                        
                        
                           η δεύτερη έκθεση που καλύπτει την περίοδο αναφοράς 2019-2020 κοινοποιείται έως την 30ή Σεπτεμβρίου 2021 το αργότερο·
                        
                     
                           γ)
                        
                        
                           η τρίτη έκθεση που καλύπτει την περίοδο αναφοράς 2021-2022 κοινοποιείται έως την 30ή Σεπτεμβρίου 2023 το αργότερο·
                        
                     
                           δ)
                        
                        
                           η τέταρτη έκθεση που καλύπτει την περίοδο αναφοράς 2023-2024 κοινοποιείται έως την 30ή Σεπτεμβρίου 2025 το αργότερο·
                        
                     
                           ε)
                        
                        
                           η πέμπτη έκθεση που καλύπτει την περίοδο αναφοράς 2025-2028 κοινοποιείται έως την 30ή Σεπτεμβρίου 2029 το αργότερο.
                        
                     
         
         
            Άρθρο 3
            Η παρούσα απόφαση απευθύνεται στα κράτη μέλη.
         
         
            Βρυξέλλες, 25 Φεβρουαρίου 2019.
            
               
                  Για την Επιτροπή
               
               Karmenu VELLA
               
                  Μέλος της Επιτροπής
               
            
         
         
            (1)  ΕΕ L 137 της 24.5.2017, σ. 1.
         
            (2)  Απόφαση MC-1/18 Χρονοδιάγραμμα και μορφότυπος της έκθεσης που υποβάλλουν τα μέρη, Έκθεση της διάσκεψης των συμβαλλόμενων μερών της σύμβασης της Μιναμάτα για τον υδράργυρο όσον αφορά τις εργασίες της πρώτης συνεδρίασής της (http://www.mercuryconvention.org).
         
            (3)  Οδηγία 2007/2/ΕΚ του Ευρωπαϊκού Κοινοβουλίου και του Συμβουλίου, της 14ης Μαρτίου 2007, για τη δημιουργία υποδομής χωρικών πληροφοριών στην Ευρωπαϊκή Κοινότητα (INSPIRE) (ΕΕ L 108 της 25.4.2007, σ. 1).
      
      
         
            ΠΑΡΑΡΤΗΜΑ I
            
               ΕΡΩΤΗΜΑΤΟΛΟΓΙΟ
            
            
               Πληροφορίες σχετικά με τους περιορισμούς στις εισαγωγές που πρέπει να γνωστοποιούνται στην Επιτροπή από τα κράτη μέλη για τους σκοπούς της υποβολής εκθέσεων όσον αφορά την εφαρμογή του κανονισμού (EE) 2017/852
            
            
               Άρθρο 4:
               Περιορισμοί στις εισαγωγές
               
                  1.   Έχει χορηγήσει το κράτος μέλος γραπτή άδεια εισαγωγής υδραργύρου ή μειγμάτων υδραργύρου για χρήση που επιτρέπεται σύμφωνα με το άρθρο 4 παράγραφος 1 δεύτερο εδάφιο του κανονισμού (ΕΕ) 2017/852;
                  Εάν ναι, συμπληρώστε τα εξής στοιχεία:
                  
                              1.1.
                           
                           
                              Υδράργυρος και μείγματα υδραργύρου ως μη απόβλητα  (1)
                                 
                              
                              
                                          i)
                                       
                                       
                                          ποσότητα υδραργύρου ή μειγμάτων υδραργύρου που εισάγεται
                                       
                                    
                                          ii)
                                       
                                       
                                          προβλεπόμενη/-ες χρήση/-εις του υδραργύρου ή μειγμάτων υδραργύρου που εισάγονται (t/έτος ανά προβλεπόμενη χρήση).
                                       
                                    
                        
                              1.2.
                           
                           
                              Ο υδράργυρος ως απόβλητο
                              
                                          i)
                                       
                                       
                                          ποσότητα αποβλήτων υδραργύρου που εισάγονται
                                       
                                    
                                          ii)
                                       
                                       
                                          προβλεπόμενη/-ες εργασία/-ες διάθεσης ή αξιοποίησης (t/έτος ανά προβλεπόμενη λειτουργία)  (2)
                                             
                                          
                                          
                                                      —
                                                   
                                                   
                                                      Σε περίπτωση εισαγωγής που προορίζεται για εργασία ενδιάμεσης διάθεσης ή αξιοποίησης, παρέχουν πληροφορίες σχετικά με την/τις προβλεπόμενη/-ες επακόλουθη/-ες εργασία/-ες μη ενδιάμεσης διάθεσης ή αξιοποίησης  (3)
                                                         
                                                      
                                                   
                                                
                                                      —
                                                   
                                                   
                                                      Σε περίπτωση εισαγωγής που προορίζεται για εργασία/-ες αξιοποίησης, πλην των ενδιάμεσων εργασιών αξιοποίησης, να παράσχετε πληροφορίες σχετικά με την προβλεπόμενη χρήση του υλικού που προκύπτει από την/τις εργασία/-ες μη ενδιάμεσης αξιοποίησης.
                                                   
                                                
                                    
                        
            
            
               (1)  Οι πληροφορίες σχετικά με την ερώτηση 1.1 δεν απαιτούνται, εάν το κράτος μέλος παρέχει στην Επιτροπή αντίγραφο του/των εντύπου/-ων που χρησιμοποιείται/-ούνται για να χορηγήσει ή να αρνηθεί την έγγραφη άδεια εισαγωγής σύμφωνα με το άρθρο 4 παράγραφος 1 δεύτερο εδάφιο του κανονισμού (ΕΕ) 2017/852 κατά το έτος αναφοράς N-1.
            
               (2)  Οι πληροφορίες για τον/τους τύπο/-ους ενέργειας/-ειών διάθεσης ή ανάκτησης πρέπει να αναφέρονται με τους κωδικούς που καθορίζονται στα τμήματα Α και Β, αντιστοίχως, του παραρτήματος IV της σύμβασης της Βασιλείας, της 22ας Μαρτίου 1989, για τον έλεγχο της διασυνοριακής διακίνησης επικίνδυνων αποβλήτων και της διάθεσής τους (ΕΕ L 39 της 16.2.1993, σ. 3).
            
               (3)  Οι εργασίες «ενδιάμεσης διάθεσης» και «ενδιάμεσης αξιοποίησης» που προσδιορίζονται στο άρθρο 2 παράγραφοι 5 και 7, αντιστοίχως, του κανονισμού (ΕΚ) αριθ. 1013/2006 του Ευρωπαϊκού Κοινοβουλίου και του Συμβουλίου, της 14ης Ιουνίου 2006, για τις μεταφορές αποβλήτων (ΕΕ L 190 της 12.7.2006, σ. 1).
         
      
      
         
            ΠΑΡΑΡΤΗΜΑ II
            
               Ερωτηματολογιο
            
            
               Άλλες πληροφορίες πλην των περιορισμών επί των εισαγωγών, που πρέπει να γνωστοποιούνται στην Επιτροπή από τα κράτη μέλη για την υποβολή εκθέσεων όσον αφορά την εφαρμογή του κανονισμού (ΕΕ) 2017/852
            
            
               Σημείωση 1: Εάν η απάντηση στις ερωτήσεις 1.2 και/ή 2.1 είναι «ναι», δεν απαιτούνται πληροφορίες σχετικά με τα συναφή επιμέρους ερωτήματα 1.2 i) έως v) και/ή 2.1 i), εάν όλες οι πληροφορίες περιλαμβάνονται στην έκθεση που υποβάλλει το κράτος μέλος σύμφωνα με την υποχρέωση υποβολής εκθέσεων που θεσπίστηκε σύμφωνα με το άρθρο 21 της σύμβασης της Μιναμάτα και η σχετική έκθεση διαβιβάστηκε στην Επιτροπή σύμφωνα με το άρθρο 18 παράγραφος 3 του κανονισμού (ΕΕ) 2017/852.
            
               Σημείωση 2: Οι απαντήσεις σε ερωτήσεις με αστερίσκο (*) είναι προαιρετικές.
            1.   Άρθρο 7 παράγραφοι 1 και 2 του κανονισμού (ΕΕ) 2017/852: Βιομηχανικές δραστηριότητες
            
            
                     
                        1.1.
                     
                     
                        Έχουν καταργηθεί σταδιακά έως τις ημερομηνίες που αναφέρονται στο μέρος I του παραρτήματος III του κανονισμού (ΕΕ) 2017/852 (1) οι ακόλουθες διαδικασίες παραγωγής που περιλαμβάνουν τη χρήση υδραργύρου και ενώσεων υδραργύρου;
                     
                  
                     
                        1.1.1.
                     
                     
                        Παραγωγή μονομερούς βινυλοχλωριδίου (πρέπει να καταργηθεί σταδιακά έως την 1η Ιανουαρίου 2022 το αργότερο)
                        Εάν ναι, συμπληρώστε τα εξής στοιχεία:
                        
                                    i)
                                 
                                 
                                    λόγος/-οι για τη διαιώνιση αυτής της διαδικασίας παρασκευής μετά την ημερομηνία σταδιακής κατάργησης·
                                 
                              
                                    ii)
                                 
                                 
                                    μέτρο/-α που λαμβάνονται ή σχεδιάζονται για να καταργηθεί σταδιακά η συγκεκριμένη διαδικασία και σχετικό χρονοδιάγραμμα.
                                 
                              
                  
                     
                        1.1.2.
                     
                     
                        Παραγωγή χλωρο-αλκαλίων (πρέπει να καταργηθεί σταδιακά έως τις 11 Δεκεμβρίου 2017 το αργότερο)
                        Εάν όχι, συμπληρώστε τα εξής στοιχεία:
                        
                                    i)
                                 
                                 
                                    λόγος/-οι για τη διαιώνιση αυτής της διαδικασίας παρασκευής μετά την ημερομηνία σταδιακής κατάργησης·
                                 
                              
                                    ii)
                                 
                                 
                                    μέτρο/-α που λαμβάνονται ή σχεδιάζονται για να καταργηθεί σταδιακά η συγκεκριμένη διαδικασία και σχετικό χρονοδιάγραμμα.
                                 
                              
                  
                     
                        1.1.3.
                     
                     
                        Παραγωγή μεθοξειδίου ή αιθοξειδίου του νατρίου ή καλίου (πρέπει να καταργηθεί σταδιακά έως τις 1 Ιανουαρίου 2028 το αργότερο)
                        Εάν όχι, συμπληρώστε τα εξής στοιχεία:
                        
                                    i)
                                 
                                 
                                    λόγος/-οι για τη διαιώνιση αυτής της διαδικασίας παρασκευής μετά την ημερομηνία σταδιακής κατάργησης·
                                 
                              
                                    ii)
                                 
                                 
                                    μέτρο/-α που λαμβάνονται ή σχεδιάζονται για να καταργηθεί σταδιακά η συγκεκριμένη διαδικασία και σχετικό χρονοδιάγραμμα.
                                 
                              
                  
                     
                        1.1.4.
                     
                     
                        Παραγωγή πολυουρεθάνης (πρέπει να καταργηθεί σταδιακά έως την 1η Ιανουαρίου 2018 το αργότερο)
                        Εάν όχι, συμπληρώστε τα εξής στοιχεία:
                        
                                    i)
                                 
                                 
                                    λόγος/-οι για τη διαιώνιση αυτής της διαδικασίας παρασκευής μετά την ημερομηνία σταδιακής κατάργησης·
                                 
                              
                                    ii)
                                 
                                 
                                    μέτρο/-α που λαμβάνονται ή σχεδιάζονται για να καταργηθεί σταδιακά η συγκεκριμένη διαδικασία και σχετικό χρονοδιάγραμμα.
                                 
                              
                  
                     
                        1.2.
                     
                     
                        Υπάρχουν εγκαταστάσεις στο έδαφος του κράτους μέλους για την παραγωγή μεθοξειδίου ή αιθοξειδίου του νατρίου ή καλίου με χρήση μιας διαδικασίας παραγωγής που περιλαμβάνει τη χρήση υδραργύρου και ενώσεων υδραργύρου, όπως αναφέρεται στο μέρος II του παραρτήματος III του κανονισμού (ΕΕ) 2017/852;
                        Εάν ναι, συμπληρώστε για κάθε σχετική εγκατάσταση τα εξής στοιχεία:
                        
                                    i)
                                 
                                 
                                    αποκλειστικό αναγνωριστικό κωδικό που τηρεί τις απαιτήσεις της οδηγίας 2007/2/ΕΚ·
                                 
                              
                                    ii)
                                 
                                 
                                    ετήσια επιχειρησιακή δυναμικότητα κάθε εγκατάστασης (t/έτος) για τα έτη 2017 και εφεξής·
                                 
                              
                                    iii)
                                 
                                 
                                    κατά πόσον υδράργυρος που προέρχεται από πρωτογενή εξόρυξη υδραργύρου χρησιμοποιήθηκε ή εξακολουθεί να χρησιμοποιείται σε καθεμία από τις εγκαταστάσεις·
                                 
                              
                                    iv)
                                 
                                 
                                    για το έτος 2010 το ύψος των άμεσων και έμμεσων εκλύσεων από κάθε εγκατάσταση υδραργύρου και ενώσεων υδραργύρου στην ατμόσφαιρα, τα ύδατα και το έδαφος ανά μονάδα παραγωγής (που θα εκφράζεται ως kg υδραργύρου και ενώσεων υδραργύρου ανά kt μεθοξειδίου ή αιθοξειδίου του νατρίου ή καλίου)·
                                 
                              
                                    v)
                                 
                                 
                                    για το έτος 2020 και εφεξής και για κάθε εγκατάσταση, το ύψος των άμεσων και έμμεσων εκλύσεων υδραργύρου και ενώσεων υδραργύρου στην ατμόσφαιρα, τα ύδατα και το έδαφος ανά μονάδα παραγωγής (που θα εκφράζεται ως kg υδραργύρου και ενώσεων υδραργύρου ανά kt μεθοξειδίου ή αιθοξειδίου του νατρίου ή καλίου)·
                                 
                              
                  2.   Άρθρο 9 του κανονισμού (ΕΕ) 2017/852: Βιοτεχνική και μικρής κλίμακας εξόρυξη και επεξεργασία χρυσού
            
            
                     
                        2.1.
                     
                     
                        Έχει βρει το κράτος μέλος στοιχεία σχετικά με το αν υπάρχουν περισσότερες από μεμονωμένες περιπτώσεις χρήσης αμαλγαμάτων υδραργύρου για την εξόρυξη χρυσού στο έδαφός του;
                        Εάν ναι, συμπληρώστε τα εξής στοιχεία:
                        
                                    i)
                                 
                                 
                                    Έχει καταρτίσει και εφαρμόσει η αρμόδια αρχή του κράτους μέλους εθνικό σχέδιο για τη βιοτεχνική και μικρής κλίμακας εξόρυξη και επεξεργασία χρυσού σύμφωνα με το άρθρο 9 παράγραφος 2 και το παράρτημα IV του κανονισμού (ΕΕ) 2017/852;
                                    
                                                —
                                             
                                             
                                                Εάν ναι, παραθέστε σχετικό διαδικτυακό σύνδεσμο που δίνει πρόσβαση στο εθνικό σχέδιο για τη βιοτεχνική και μικρής κλίμακας εξόρυξη και επεξεργασία χρυσού.
                                             
                                          
                                                —
                                             
                                             
                                                Εάν όχι, να δώσετε πληροφορίες σχετικά με τον/τους λόγο/-ους για τους οποίους δεν έχει καταρτιστεί και εφαρμοστεί εθνικό σχέδιο για τη βιοτεχνική και μικρής κλίμακας εξόρυξη και επεξεργασία χρυσού, καθώς και για τα μέτρα που λάβατε και/ή που προγραμματίζετε για τη θέσπιση ενός τέτοιου σχεδίου και σχετικό χρονοδιάγραμμα.
                                             
                                          
                              
                  3.   Άρθρο 10 του κανονισμού (ΕΕ) 2017/852: Οδοντιατρικά αμαλγάματα
            
            
                     
                        3.1.
                     
                     
                        Έχει αντιμετωπίσει το κράτος μέλος σημαντικές προκλήσεις στο πλαίσιο της εφαρμογής του άρθρου 10 του κανονισμού (ΕΕ) 2017/852 για τα οδοντιατρικά αμαλγάματα;
                        Εάν ναι, συμπληρώστε τα εξής στοιχεία:
                        
                                    i)
                                 
                                 
                                    τη φύση και την έκταση των προκλήσεων·
                                 
                              
                                    ii)
                                 
                                 
                                    το/τα μέτρο/-α που ελήφθησαν και/ή σχεδιάζονται για την αντιμετώπιση των εν λόγω προκλήσεων και σχετικό χρονοδιάγραμμα.
                                 
                              
                  4.   Άρθρο 12 του κανονισμού (ΕΕ) 2017/852: Υποβολή έκθεσης σχετικά με μεγάλες πηγές
            
            
                     
                        4.1.
                     
                     
                        Σύμφωνα με το άρθρο 18 παράγραφος 1 στοιχείο γ) του κανονισμού (ΕΕ) 2017/852, παράσχετε τις ακόλουθες συνόψεις πληροφοριών τις οποίες οι οικονομικοί φορείς έχουν αποστείλει στις αρμόδιες αρχές του κράτους μέλους δυνάμει του άρθρου 12 παράγραφοι 1 και 2 του εν λόγω κανονισμού:
                     
                  
                     
                        4.1.1.
                     
                     
                        κατάλογο των οικείων εγκαταστάσεων ανά είδος μεγάλων πηγών που αναφέρονται στο άρθρο 11 στοιχεία α), β) και γ) του κανονισμού (ΕΕ) 2017/852, καθώς και των συναφών αναγνωριστικών κωδικών:
                        
                                    i)
                                 
                                 
                                    Παραγωγή χλωρο-αλκαλίων:
                                    
                                                —
                                             
                                             
                                                τον κατάλογο των εγκαταστάσεων
                                             
                                          
                                                —
                                             
                                             
                                                τους αποκλειστικούς αναγνωριστικούς κωδικούς που τηρούν τις απαιτήσεις της οδηγίας 2007/2/ΕΚ
                                             
                                          
                              
                                    ii)
                                 
                                 
                                    Καθαρισμός του φυσικού αερίου:
                                    
                                                —
                                             
                                             
                                                τον κατάλογο των εγκαταστάσεων·
                                             
                                          
                                                —
                                             
                                             
                                                τους αποκλειστικούς αναγνωριστικούς κωδικούς που τηρούν τις απαιτήσεις της οδηγίας 2007/2/ΕΚ·
                                             
                                          
                              
                                    iii)
                                 
                                 
                                    Εργασίες εξόρυξης και τήξης μη σιδηρούχων μετάλλων:
                                    
                                                —
                                             
                                             
                                                τον κατάλογο των εγκαταστάσεων·
                                             
                                          
                                                —
                                             
                                             
                                                τους αποκλειστικούς αναγνωριστικούς κωδικούς που τηρούν τις απαιτήσεις της οδηγίας 2007/2/ΕΚ·
                                             
                                          
                              
                  
                     
                        4.1.2.
                     
                     
                        Το συνολικό ποσό των αποβλήτων υδραργύρου που είναι αποθηκευμένοι σε κάθε εγκατάσταση που παρατίθεται στο ερώτημα 4.1.1 i), ii) και iii) την 31η Δεκεμβρίου κάθε έτους αναφοράς σε κάθε περίοδο αναφοράς, εκφραζόμενο σε τόνους.
                     
                  
                     
                        4.1.3.
                     
                     
                        Το συνολικό ποσό των αποβλήτων υδραργύρου, εκφραζόμενο σε τόνους, που έχει σταλεί ετησίως στις ακόλουθες εγκαταστάσεις αποβλήτων από κάθε εγκατάσταση που παρατίθεται στο ερώτημα 4.1.1, για κάθε έτος που καλύπτεται από την περίοδο αναφοράς:
                        
                                    i)
                                 
                                 
                                    το σύνολο αποβλήτων υδραργύρου που έχουν σταλεί σε εγκαταστάσεις που αναλαμβάνουν την προσωρινή αποθήκευση αποβλήτων υδραργύρου·
                                 
                              
                                    ii)
                                 
                                 
                                    το σύνολο αποβλήτων υδραργύρου που έχουν σταλεί σε εγκαταστάσεις που αναλαμβάνουν τη μετατροπή και, κατά περίπτωση, τη στερεοποίηση αποβλήτων υδραργύρου·
                                 
                              
                                    iii)
                                 
                                 
                                    το σύνολο αποβλήτων υδραργύρου που έχουν σταλεί σε εγκαταστάσεις που αναλαμβάνουν τη μόνιμη αποθήκευση αποβλήτων υδραργύρου.
                                 
                              
                  
                     
                        4.2.
                     
                     
                        * Κάθε άλλη σχετική πληροφορία που το κράτος μέλος επιθυμεί να γνωστοποιήσει στο κοινό.
                     
                  5.   Άρθρο 18 παράγραφος 1 στοιχεία δ) και ε) του κανονισμού (ΕΕ) 2017/852: Άλλες εκθέσεις που απαιτούνται βάσει του άρθρου 18 του κανονισμού (ΕΕ) 2017/852
            
            
                     
                        5.1.
                     
                     
                        Να δώσετε τις ακόλουθες πληροφορίες σχετικά με τον υδράργυρο που βρίσκεται στο έδαφος του κράτους μέλους:
                        
                                    i)
                                 
                                 
                                    κατάλογο των περιοχών όπου υπάρχουν αποθέματα υδραργύρου, εκτός των αποβλήτων υδραργύρου, που υπερβαίνουν τους 50 μετρικούς τόνους, στις 31 Δεκεμβρίου κάθε έτους αναφοράς, συμπεριλαμβανομένων των μοναδικών αναγνωριστικών κωδικών που πληρούν τις απαιτήσεις της οδηγίας 2007/2/ΕΚ·
                                 
                              
                                    ii)
                                 
                                 
                                    τη συνολική ποσότητα υδραργύρου, εκτός των αποβλήτων υδραργύρου που είναι αποθηκευμένα στις 31 Δεκεμβρίου κάθε έτους αναφοράς σε κάθε περιοχή που προσδιορίζεται στο σημείο i), εκφραζόμενη σε τόνους.
                                 
                              
                  
                     
                        5.2.
                     
                     
                        Να δώσετε τις ακόλουθες πληροφορίες σχετικά με τον υδράργυρο που βρίσκεται στο έδαφος του κράτους μέλους:
                        
                                    i)
                                 
                                 
                                    κατάλογο των περιοχών όπου υπάρχουν αποθέματα πάνω από 50 μετρικούς τόνους αποβλήτων υδραργύρου στις 31 Δεκεμβρίου κάθε έτους αναφοράς, συμπεριλαμβανομένων των μοναδικών αναγνωριστικών κωδικών που πληρούν τις απαιτήσεις της οδηγίας 2007/2/ΕΚ·
                                 
                              
                                    ii)
                                 
                                 
                                    τη συνολική ποσότητα αποβλήτων υδραργύρου που είναι συσσωρευμένα στις 31 Δεκεμβρίου κάθε έτους αναφοράς σε κάθε περιοχή που προσδιορίζεται στο σημείο i), εκφραζόμενη σε τόνους.
                                 
                              
                  
                     
                        5.3.
                     
                     
                        Να δώσετε τις ακόλουθες πληροφορίες, εάν αυτές κοινοποιήθηκαν στο κράτος μέλος:
                        
                                    i)
                                 
                                 
                                    κατάλογο των πηγών που προμηθεύουν πάνω από 10 μετρικούς τόνους υδραργύρου ετησίως, συμπεριλαμβανομένων των μοναδικών αναγνωριστικών κωδικών που πληρούν τις απαιτήσεις της οδηγίας 2007/2/ΕΚ·
                                 
                              
                                    ii)
                                 
                                 
                                    τη συνολική ποσότητα υδραργύρου που παραδόθηκε στις 31 Δεκεμβρίου κάθε έτους αναφοράς σε κάθε εγκατάσταση που προσδιορίζεται στο σημείο i), εκφραζόμενη σε τόνους.
                                 
                              
                  6.   Τελικές ερωτήσεις
            
            
                     
                        6.1.
                     
                     
                        * Έχει αντιμετωπίσει το κράτος μέλος σημαντικές προκλήσεις στο πλαίσιο της εφαρμογής του κανονισμού (ΕΕ) 2017/852;
                        Εάν ναι, συμπληρώστε τα εξής στοιχεία:
                        
                                    i)
                                 
                                 
                                    επεξήγηση των προκλήσεων που αντιμετώπισαν·
                                 
                              
                                    ii)
                                 
                                 
                                    πληροφορίες σχετικά με τα μέτρα που έχουν ληφθεί ή σχεδιάζονται για να αντιμετωπιστούν οι δυσκολίες που ανέκυψαν και σχετικό χρονοδιάγραμμα.
                                 
                              
                  
                     
                        6.2.
                     
                     
                        * Τα κράτη μέλη μπορούν να ανταλλάσσουν πληροφορίες σχετικά με άλλες πρωτοβουλίες προώθησης της εφαρμογής που έχουν αναλάβει ή προβλέπονται.
                     
                  
               (1)  Απαντήσεις και πληροφορίες σχετικά με τις ερωτήσεις 1.1.1, 1.1.2, 1.1.3 και 1.1.4 απαιτούνται μόνο στην πρώτη έκθεση μετά τις σχετικές ημερομηνίες σταδιακής κατάργησης.